b'\n_START_ARTICLE_\nGiorgos Karagounis\n_START_SECTION_\nLandshold\n_START_PARAGRAPH_\nKaragounis debuterede for Gr\xc3\xa6kenlands landshold i 1999 i en venskabskamp mod El Salvador, og etablerede sig siden hurtigt som en b\xc3\xa6rende kraft p\xc3\xa5 landsholdet. Han var en del af den trup der sensationelt vandt EM-guld i Portugal i 2004. Her scorede han i \xc3\xa5bningskampen mod v\xc3\xa6rtslandet Portugal turneringens f\xc3\xb8rste m\xc3\xa5l, der grundlagde gr\xc3\xa6kernes overraskende sejr, og deres triumf i hele turneringen. Siden da har han ogs\xc3\xa5 deltaget ved EM i 2008 i Schweiz og \xc3\x98strig, VM i 2010 i Sydafrika samt i EM i 2012 i Polen og Ukraine. Ved sidstn\xc3\xa6vnte br\xc3\xa6ndte han et straffespark i kampen mod Polen men scorede til geng\xc3\xa6ld kampens eneste m\xc3\xa5l, da Gr\xc3\xa6kenland med en sejr over Rusland i den sidste gruppekamp overraskende kvalificerede sig til kvartfinalen._NEWLINE_Han n\xc3\xa5ede at spille 139 landskampe og score 10 m\xc3\xa5l.'